ธปท.แบงก์พาณิชย์ปิดชั่วคราว20แห่ง
ธปท.เผยยอดปิดสาขาสถาบันการเงินล่าสุดเพิ่มเป็น 20 แห่งแล้ว
12 มี.ค. 2553

ธปท.เผยยอดปิดสาขาสถาบันการเงินล่าสุดเพิ่มเป็น 20 แห่งแล้ว
ธนาคารแห่งประเทศไทย หรือ ธปท. รายงานสาขาและสาขาย่อยของธนาคารพาณิชย์ที่ขอปิดทำการชั่วคราวในช่วงวันที่ 12-14 มี.ค. เพิ่มเป็น 20 แห่ง ประกอบด้วย ธนาคารกรุงไทย ขอปิดทำการเพิ่ม 5 แห่ง ได้แก่ สาขาย่อยทำเนียบรัฐบาล สาขากระทรวงกลาโหม สาขากรมโรงงานอุตสาหกรรม สาขาย่อยศาลาว่าการกรุงเทพมหานคร และสาขาถนนข้าวสาร รวมกับช่วงเช้าที่ขอปิดสาขาสำโรงเป็น 6 แห่งแล้ว
ธนาคารทิสโก้ ขอปิดสาขาเยาวราช เพิ่มเติม รวมเป็นขอปิดสาขาทั้งหมด 3 แห่ง จากช่วงเช้าที่ขอปิดสาขามหาวิทยาลัยหอการค้าไทย และดิโอลด์สยาม
นอกจากนี้ ธนาคารกรุงเทพขอปิดเพิ่มเติมที่สาขาผ่านฟ้า จากเดิมที่ขอปิดสาขามหาวิทยาลัยหอการค้าไทยและสี่แยกบางนา ธนาคารธนชาตขอปิดสาขาย่อยวงเวียนใหญ่  ธนาคารยูโอบีขอปิดสาขาซิตี้คอมเพล็กซ์ ธนาคารไทยพาณิชย์ขอปิดสาขาซิตี้คอมเพล็กซ์ ประตูน้ำ ธนาคารซีไอเอ็มบีไทยขอปิดสาขาบางนา  
ขณะที่บริษัทบัตรกรุงไทย (เคทีซี) ขออนุญาตปิดทำการถึง 4 แห่ง คือ สาขาสถานีรถไฟฟ้าศาลาแดง สาขาสถานีรถไฟฟ้าชิดลม สาขาสถานีรถไฟฟ้าใต้ดินสุขุมวิท และสาขาอาคารรวมหน่วยราชการ ศูนย์ราชการแจ้งวัฒนะ  โดยขอปิดทำการล่วงหน้า 12-14 มี.ค.